kungku- namaka Alikakay a kamu atu nipilaedis.

## satangahan nu ulic

namaka Alikakay a kamu atu nipilaedis

## ngatu nu lacul

### ngatu-1
intini nukamuwan a pakayzaan. dietu nu bayu ci kabit u kakatalawan nu tademaw. usakasa atekak ku balucu’ niza. hina sumad a maynah atu amanamuh. kanahatu pabeli ku bayu tu canacanan a kakanen. uyzasa alamihcaan palawacu’.

i nuwaliyan ku eneng nu dietu nu bayu. u kawaw sa sakibayu、sauwac、demiad atu udad. u katalawan nu tademaw sa baliyus、ninel u nikuwanan nu dietu a bayu. uyniyaca nikakelal、mabalad atu nikasumad nu demiad. u canacanan sa masasiket tu dietu nu bayu. hina tabayu ku mibutingay. kiyu kahinatalaw tu dietu nu bayu. anu pacakeban nu dietu nu bayu. a malawacu’ atu katalawan ku uzip nu mibutingay.

### ngatu-2

anumahiza. iyu a tabayu. a manakanca pasanuwaliyan a mitaung tu dietu nu bayu. milunguc tu lihalay. anu makelal cayay kawdad atu mabalad sa. masakamu ku mapalaway atu dietu nu bayu. pasatezep tu linges a dietu nu bayu.

a kamu nu naayaway. palikutay a alikakay u tima’ ku sapisawacu’ a tacuwacuwa.

### ngatu-3
malabades ku niyazu’ atu tademaw amin. katuud ku mapatayay nu selal nanibahbah tu palikutay a alikakay. musepi mapadang nu kabit u dietu nu bayu. sipakayza i nisepi kuni pasubana’ tu sapidemec tu ada. kiyu lihalay a mibahbah tiza palikutay a alikakay. sapikukay niya palikutay alikakay tu cipipatay cinizaan. a pabeli tu iyadahay a buting i titaan tu mihmihcaan. tu sapatukil i tademaw sa. nmakayza. kasibutingan a bulad sa.

sikawaw ku niyazu’ tu milaedis a mikukay tu dietu nu bayu.

### ngatu-4
kidekide:emu ku uzang atu buting. saicelangen ita. mutengteng tu salil patabalunga. kukay uni pi'dap nu pauzipay nu bayu. ngay madiput ku pinacadan i bayu matumes ku sakataluma'. u likat nu bunac i pabaw nu bayu. mapacilu' kuni culil nu balunga. sapulungen niyam ku papah nu lucik. amipuhpuh tu sapaculil tu balunga. sapilunguc tu sadiput tu ibayuay a balunga. kiya matumes ku sakataluma'. waw! a tadamin ku tatama i sasidapan mila'dis. u nabalucuan niyam a patahkal. na kanamuhan tu amiyala. na pasepiyan tu kami. sapakapahen tu ku luma' niyam. na edapen kami tabuyu' amiadup. ka yadahen tu kuni piadup. lungucen tu ku ibuyuay ibayuay mikuliay a tademaw. kapahen tu ku uzip taluma'.

### ngatu-5
waw kabid! ayza a demiad. atayza kami i sasidapan mila'dis. tabayu mibutingay a tatama. kasikazen tu niyam ku balucu' a patungus tamuwanan. niku epah tunuz a'dac bila' tangah nu pabuy atu atay nu pabuy. na kanamuhan tu amiyala. paaninen kami tu tumesay a udad tu a mihcaan. tumesay ani pibuting. naka u buting ku  apatumes tu salil. tumesan ku balunga taluma'. sikulen tu ku tatama sakapahen ku uzip taluma'.

### ngatu-6
buting maydih tu udad. laku maydih aca tu udad. na paaninen kami tu udad. hamaw caay ka kedal ku niyazu'. na bahbahen ku libung. hamaw caay ka labades nu imelang. misimaway tu buyu' a di'tu. misimaway tu bayu a di'tu. a taluma' tu kamu tu nikatizaan namu. caay kami kapawan amibetik tamuwanan. paymihcaan ahinin niyan kuni pibetik niyam.

## namakayniay a nasulitan nasakamuan atu natinengan
nasulitan ni Tiway Sayiun、Lisin Cudad、atu ci Tuku Sayiun

## malaalitin tu i hekalay atu zumaay a natinengan
* 巨人 

* 怪物

* 神秘生物